'Modimolle-monster': "Ek het jou lief, daarom martel ek jou" | Maroela Media
Ina Bonnette, vervreemde vrou van die sogenaamde 'Modimolle-monster', Johan Kotze, het Dinsdag in die Noord-Gautengse hof oor die voorval getuig.
Bonnette het vertel hoe Kotze bly sê het hoe lief hy haar het terwyl hy haar gemartel het, berig EWN. Kotze het glo drie mans, Andries Sithole, Peter Mohlako en Sello Mphaka gehuur om Bonnette te verkrag en haar seun, Conrad Bonnette te vermoor. Die vier mans staar sewe aanklagte, waaronder moord en poging tot moord, in die gesig.
Bonnette sê nadat sy vasgebind is, het Kotze gesê dat hy wil hê sy moet weet hoe dit voel om seks met swart mans te hê. Sy sê Kotze het haar beledig en gesê sy het sy lewe ruïneer, voordat hy gesê het hoe lief hy haar het. Dit het glo alles gebeur terwyl sy gemartel is.
Bonnette het toe beskryf hoe Sithole, Mohlako en Mphaka haar om die beurt verkrag het. Sy het gehoor toe Conrad by die huis aankom. Bonnette het Kotze gesmeek om sy lewe te spaar, net voordat hulle hom doodgeskiet het.
Sy het die heeltyd trane weggevee terwyl sy getuig het.
Wie betaal sy 5 ster verblyf in Weskoppies???
Siek verskoning vir lewe!! Hy is 'n suurstof-dief en verkwister van belastingbetalers se geld. Bring terug die doodstraf- hy moet hang!!!
[…] "Ek het Ina probeer beskerm" 'Modimolle-monster' het glo oor kanker gejok 'Modimolle-monster': Ek het jou lief daarom martel ek jou "Hy het my kind vrek geskiet" 'Modimolle-monster': Vermoorde seun se vriend getuig […]